Даими чемпионатта командалар ике конференцияға (Көнсығыш һәм Көнбайыш) бүленә. Шул конференциялар эсендә һәр команда башҡалар менән дүртешәр уйын (ике өйҙә, ике ҡунаҡта) уҙғара. Көнсығыш командалары 60 уйын үткәрһә, Көнбайыш конференцияһы клубтары дүрткә күберәк осрашыу даими миҙгелдә үткәрә. Даими миҙгелдә бөтәһе 1024 уйын үтә. Даими беренселек 2018 йылдың 4 сентябрендә Мәскәүҙең «Красная Армия» һәм «Динамо» хоккей клубтары араһында уйын менән башлана һәм 2019 йылдың 5 мартында тамамлана. Чемпионат барышында Санкт-Петербургтан «Динамо» һөжүмсеһе Антон Васильев ЙХЛ тарихында иң һөҙөмтәле уйынсыһы була.